અને એ સઘળી ઘટનાને નોલાન બાબુએ નોન-લિનિયર સ્ટાઇલમાં હવા , પાણી ને જમીન પર મસ્ત રીતે ચીતરી બતાવી છે , ને સરવાળે ચાતરી બતાવી છે. – જમીન પર અઠવાડિયાના હિસાબે , પાણી પર દિવસના હિસાબે અને હવામાં કલાકોના હિસાબે આ સ્ટોરીટેલિંગ આખરે એકમેકમાં એવી તો ઓગળે છે કે તમને અચાનક બેકગ્રાઉન્ડમાં ચાલતો અનહદ અને અદભુત સ્કોર યાદ આવે [ ક્લાસીકાનો Hans Zimmer : એનિમી પ્લેનને ચેઝ કરતા ફેરિયર’ની ‘ઈમ્પલ્સ’ થીમ , હવાઈ દ્રશ્યોની સૌથી લાંબી એવી ‘સુપરમરીન’ થીમ કે પછી હોમ થીમ અને આખરે આવતી એન્ડિંગ થીમ સતત એકસૂત્રે અધ્ધર જીવે જોડી રાખે છે! ] આઇમેક્સ’માં શૂટ થયેલા વાઈડ અને લોન્ગ શોટ્સ જુઓ તો ખ્યાલ આવે કે અનંત આકાશ અને અફાટ સાગર’ની વચ્ચે મર્યાદિત જમીનના ટુકડામાં ઝઝૂમવું શું કહેવાય ! [ Hoyte Van Hoytema – Interstellar અને Her’ના સિનેમેટોગ્રાફર ]